ประธานวิปรัฐบาล ขอให้ ส.ส.พรรคพลังประชารัฐอยู่ครบองค์ประชุมในการพิจารณาร่างรัฐธรรมนูญฉบับประชาชน
นายนิโรธ สุนทรเลขา ประธานวิปรัฐบาล กล่าวว่า ในการประชุมร่วมกันของรัฐสภาวันนี้ (16 พ.ย.64) อยากให้สมาชิกพรรคพลังประชารัฐอยู่ครบองค์ประชุมเพื่อให้องค์ประชุมไม่เกิดปัญหาองค์ประชุมไม่ครบและให้ผู้เสนอกฎหมายภาคประชาชนได้นำเสนอกฎหมายแก้ไขรัฐธรรมนูญ อีกทั้งจะได้รับฟังข้อมูลเพื่อกำหนดแนวทางการลงมติ ซึ่งในวันนี้ (16 พ.ย.64) พรรคพลังประชารัฐจะยังไม่มีมติถึงการลงมติร่างรัฐธรรมนูญในวาระแรก โดยนัดประชุมพรรคอีกครั้งในช่วงเช้าของวันที่ 17 พฤศจิกายนนี้ ก่อนที่จะมีการลงมติรับหลักการในวาระแรก 10.00 นด้านนายไพบูลย์ นิติตะวัน ส.ส.บัญชีรายชื่อ พรรคพลังประชารัฐ ยืนยันว่า เป็นเหตุผลส่วนตัวที่ไม่สนับสนุนร่างรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ..) พุทธศักราช ....ฉบับภาคประชาชนที่นายพริษฐ์ วัชรสินธุ แกนนำกลุ่มรีโซลูชั่นกับประชาชนผู้มีสิทธิเลือกตั้ง จำนวน 135,247 คน เป็นผู้เสนอ ซึ่งจะนำเข้าสู่ที่ประชุมร่วมรัฐสภาในวาระแรก วันนี้ เพราะดูแล้วขัดต่อหลักการ ซึ่งล่าสุดเราได้แก้ไขรัฐธรรมนูญให้เป็นบัตรเลือกตั้ง 2 ใบ กับ ส.ส. 400 เขต และส.ส.บัญชีรายชื่อ 100 คน แต่ฉบับนี้กลับเขียนขัดกับหลักการเดิมที่ได้แก้ไป โดยกลับมาใช้เป็นบัตรเลือกตั้งใบเดียวกับ ส.ส. 350 เขต คำนวณแบบ ส.ส.แบบปัดเศษ